**Юзаф Несялоўскі** (1728 — 8 сакавіка 1814) — дзяржаўны і палітычны дзеяч Рэчы Паспалітай, апошні новагародскі ваявода з 1773 года.

Біяграфія
---------

З роду Несялоўскіх герба «Кошбак». Сын Адама Несялоўскага і Ганны Беразоўскай .

Працаваў у каралеўскай канцылярыі, дзе спадабаўся каралю Станіславу Панятоўскаму. Староста цырынскі з 1756, прэнскі і прапойскі з 1769. Падкаморы новагародскі, чашнік літоўскі ў 1765, кашталян новагародскі 1765—1773, ваявода новагародскі з 1773.

У 1756 як цырынскі староста абраны паслом новагародскім на сойм, быў таксама паслом на соймы 1764 (удзельнічаў у абранні на трон Станіслава Аўгуста Панятоўскага) і 1766. Дэпутат Трыбунала Вялікага Княства Літоўскага ў 1762, маршалак Скарбовага Трыбунала.

У 1769 ажаніўся з Кацярынай Масальскай, дачкой гетмана Міхала Юзафа Масальскага і сястрой біскупа Ігнацыя Масальскага. Біскуп адмовіў сястры ў пасадзе, за што Несялоўскі ў 1770 збройна захапіў маёнткі, якія належалі жонцы. Рашэннем Новагародскага трыбуналу асуджаны на 6 тыдняў арышту ў Новагародскай вежы (на працэсе шляхту абараняў бацька Адама Міцкевіча — Мікалай Міцкевіч). Першы высокі службоўца, які атрымаў такі суровы вырак.

Яму належаў маёнтак Новая Мыш, дзе ён прымаў у 1784 караля Станіслава Аўгуста Панятоўскага.

Заўзяты палітычны праціўнік Антонія Тызенгаўза.

У 1788—1792 гг. — удзельнік Чатырохгадовага Сойма. Адзін з аўтараў «Узаемных заручынаў абодвух народаў».

Удзельнік паўстання Тадэвуша Касцюшкі. Віленскі актам паўстання 24 красавіка 1794 прызначаны старшынёй Найвышэйшай Літоўскай Рады. Пасля паражэння паўстання хаваўся ў лясах. У лістападзе 1794 схоплены казакамі. Па загаду імператрыцы Кацярыны II вызвалены з-пад арышту. Былі вернуты секвестраваныя маёнткі — Новая Мыш, Варонча.

Меў сына Францішка Ксаверыя Несялоўскага, генерала войска літоўскага.

Згаданы ў «Пане Тадэвушы» Адама Міцкевіча (Кн. І):

> *А што бы сказаў Несялоўскі, стары ваявода,*
> 
> 
> *што гончых трымае найлепшага ў свеце завода*
> *і дзвесце стральцоў аж дагэтуль абычаем панскім*
> *і мае сяней сто вазоў у дварэ варанчанскім,*
> *а столькі гадоў, як манах, ён сядзіць сабе ў хаце*
> *й не можа ніхто дапрасіцца яго паляваці,*
> *нат Белапятровічу й то не шчадзіў ён адмовы!*
> 
> 
> 

Кавалер ордэна Святога Станіслава (1772) .

Зноскі
------

1. ↑  M.J. Minakowski, *Ci wielcy Polacy to nasza rodzina*, wyd. 3, Dr Minakowski Publikacje Elektroniczne, Kraków 2008, ISBN 83-918058-5-9.  (польск.)
2. ↑  Zbigniew Dunun-Wilczyński, *Order Świętego Stanisława*, Warszawa 2006, s. 180.

Спасылкі
--------

* Слоўнік Л.Маракова
* Генеалогія Несялоўскага  (польск.)


| ?Юзаф Несялоўскі — продкі |
| --- |
| 

|  |  |  |  |
| --- | --- | --- | --- |
|  |  | Крыштаф Несялоўскі[d] |  |
|  |  |  |
|  |  |  |  |
|  |  | Самуэль Несялоўскі[d] |  |  |  |
|  |  |  |  |  |
|  |  |  |  |  |  |  |  |
|  |  | Адам Несялоўскі[d] |  |  |  |  | Элеанора з Жыхцкіх[d] |  |
|  |  |  |  |  |  |  |
|  |  |  |  |  |  |  |  |  |
|  | Юзаф Несялоўскі |  |  |  |  | Соф’я з Морскіх[d] |  |  |
|  |  |  |  |  |  |  |
|  |  |  |  |  |  |  |  |
|  |  |  | Ганна з Беразоўскіх[d] |  |  |  |
|  |  |  |  |  |  |
|  |  |  |  |  |
|  |  |  |  |
|  |  |  |  |

 |

| ⛭Ваяводы новагародскія |
| --- |
| Намеснікі | 
* Пётр Мантыгірдавіч
* Марцін Гаштольд
* Войцех Манівід
* Міхал Мантоўтавіч
* Солтан Аляксандравіч
* Мікалай Радзівіл «Стары»
* Юрый Пац
* Ян Забярэзінскі
* Іван (Ян Літавор) Храптовіч
* Сямён Гальшанскі
* Пётр Глябовіч
* Альбрэхт Гаштольд

 |
| Ваяводы | 
* Іван Глінскі
* Альбрэхт Гаштольд
* Ян Забярэзінскі
* Станіслаў Гаштольд
* Рыгор Осцік
* Аляксандр Хадкевіч
* Іван Палубінскі *(спраўца)*
* Іван Гарнастай
* Павел Сапега
* Мікалай Радзівіл
* Фёдар Скумін Тышкевіч
* Мікалай Сапега
* Аляксандр Слушка
* Жыгімонт Караль Радзівіл
* Тамаш Сапега
* Юрый Храптовіч
* Мікалай Крыштаф Халецкі
* Пётр Казімір Вяжэвіч
* Крыштоф Валадковіч
* Ян Кярсноўскі
* Дзмітрый Самуэль Палубінскі
* Багуслаў Аляксандр Уніхоўскі
* Стэфан Тызенгаўз
* Ян Мікалай Радзівіл
* Мікалай Фаўстын Радзівіл
* Ежы Радзівіл
* Юзаф Аляксандр Ябланоўскі
* Юзаф Несялоўскі

 |

|  |  |
| --- | --- |
| ⚙️   Генеалогія і некрапалістыка | IPSB: jozef-h-korzbok-niesiolowski · Sejm-Wielki.pl |
| Нарматыўны кантроль | ISNI: 0000 0004 0971 4843 · NLP: A26272635 · NUKAT: n2013066761 · VIAF: 303570197 |